12 हजार से ज्यादा रोहिंग्या शरणार्थी बेघर, बोले- हमसे सब छिन गया
Bangladesh Rohingya Refugee Camp Fire Accident Video Update बांग्लादेश में रोहिंग्या शरणार्थियों के लिए बनाए गए रिफ्यूजी कैंप वाले इलाके में आग लग गई। हादसे में 2 हजार से ज्यादा शेल्टर होम तबाह
बांग्लादेश में रोहिंग्या शरणार्थियों के लिए बनाए गए रिफ्यूजी कैंप वाले इलाके में आग लग गई। हादसे में 2 हजार से ज्यादा शेल्टर होम तबाह हो गए। इस दौरान किसी की जान नहीं गई और न ही कोई घायल हुआ। हालांकि, कई लोग लापता बताए जा रहे हैं। लोगों का कहना कि आग ने उनसे सब छीन लिया। आग लगने की वजह सामने नहीं आई है।
बांग्लादेश के रिफ्यूजी कमिश्नर मिजानुर रहमान ने कहा- आग कुतुपालोंग इलाके में 5 मार्च दोपहर 2:45 बजे लगी। यहां सबसे ज्यादा शरणार्थी रहते हैं। 12 हजार से ज्यादा लोग बेघर हो गए हैं। अब इस घटना के फोटो और वीडियो सोशल मीडिया पर वायरल हो रहे हैं। इनमें आग लगने के बाद मची भगदड़, काला धुआं और तबाही दिख रही है।
हादसे की तस्वीरें देखें...
आग बुझाने में करीब 3 घंटे लगे, रेस्क्यू में भी दिक्कतें आई
रिफ्यूजी कैंप में रहने वाले मामुन जौहर ने कहा- मेरा घर-दुनिया तबाह हो गया। आग ने मुझसे सब छीन लिया। अब मेरे पास कुछ नहीं बचा। वहीं, घटनास्थल पर मौजूद रहे दमकल विभाग के एक अधिकारी ने बताया की आग बुझाने में साढ़े तीन घंटे लग गए। वहीं, आग लगने के कारणों का पता लगाया जा रहा है।
अधिकारी ने कहा- रिफ्यूजी कैंप पहाड़ी इलाके में स्थित है। यहां लगी आग काफी भयानक थी। तेजी से फैल रही थी। दमकलकर्मियों को वहां पहुंचने में मुश्किलें आ रही थी। लोगों को रेस्क्यू करने में भी काफी दिक्कतें आईं। हमें आग पर काबू पाने में साढ़े तीन घंटे लग गए।
ये खबरें भी पढ़ें...
बांग्लादेश के कंटेनर डिपो में आग:मौत का आंकड़ा 49 हुआ, 300 से ज्यादा घायल
बांग्लादेश में चटगांव के बीएम कंटेनर डिपो में विस्फोट से भीषण आग लग गई। इस हादसे में 49 लोगों की मौत हो गई। वहीं 300 से ज्यादा लोग घायल हो गए। आग इतनी जबर्दस्त है कि इसे बुझाने के दौरान दमकल विभाग के 5 कर्मियों की भी मौत हो गई। पढ़ें पूरी खबर...
बांग्लादेश में फेरी में आग से 36 की मौत:नाव में 1000 यात्री थे; कुछ आग और धुएं से मारे गए, कुछ पानी में कूदे
बांग्लादेश के झालाकाठी जिले में एक फेरी में आग लग गई। इससे फेरी में सवार 36 लोगों की मौत हो गई है और 200 लोग घायल हो गए। फेरी में करीब 1,000 लोग सवार थे और फेरी सुगंधा नदी में ढाका से बरगुना जिले की तरफ जा रही थी। पढ़ें पूरी खबर...